මාර්ග සංවර්ධනයට ජනතා බදු මුදලින් විශාල කොටසක් වෙන් කළද මැතිවරණ සමයේදී පමණක්බලධාරීන්ගේ අවධානයට යොමුවන මාර්ග රැසක් මෙරට තුළ තවමත් පවතිනවා.අද හිරු රතු මිනිත්තුව අවධානය යොමුවන්නේ ඡන්ද පොරොන්දුවකට පමණක් සීමා වූ පොළොන්නරුව දිස්ත්‍රික්කයේ එවන් අබලන් මාර්ගයක් පිළිබඳවයි.මේ වසර 50කට පමණ පෙර මෙරට ගොවිජන පද ආරම්භයත් සමඟ බිහි වූ  පොළොන්නරුව දිස්ත්‍රික්කයේ ඇලහැර ප්‍රාලේකම් කොට්ඨාසයේ අත්තනකඩවල ජයසිරිපුර ගම්මානයයි.මෙම ගම්මානයට ඇති ප්‍රධාන ප්‍රවේශ මාර්ගයවන්නේ බකමූණ ජයසිරිපුර හරහා පොළොන්නරුවට දිවෙන මාර්ගයයි.අදාළ මාර්ගයේ බිංගෙය හංදියේ සිට ජයසිරිපුර දක්වා කිලෝ මීටර් 10ක පමණ දුර ඉතා අබලන් තත්ත්වයේ පැවතීම හේතුවෙන් ප්‍රදේශවාසීන් පත්ව ඇත්තේ දැඩි දුෂ්කරතාවකටයි.මාර්ගය ඉදිවීමෙන් පසු කිසිදු අලුත්වැඩියාවක් සිදුකර නොමැති බවයි ප්‍රදේශවාසීන් පවසන්නේ.